  Майя Бывальцева Удмуртиысь Дэри черкогуртын Калык творчествоя «Окно в небо» IX калыккуспо фестиваль улсын ортчем «Красавица в стиле ЭТНО» вожвылъяськонын Якшур-Бӧдьяысь Яна Линдарская вормиз. Та конкурсын со ӟуч калыкез возьматӥз. Со сярысь ивортодэтъя «Удмуртия» агентстволы вераз вожвылъяськонлэн координаторез Анна Смирнова. Солэн кылъёсызъя, конкурслэн йылпумъян люкетаз Удмуртиысь, Комиысь, Карелиысь, Ямало-Ненец автоном округысь, Челябинскысь 10 нылъёс вуизы. Соос удмурт, ӟуч, пор, манси, башкир, чуваш, карел, коми калыкъёсты возьматӥзы. Пыриськисьёс куинь люкетын вожвылъяськизы: йӧскалык дӥськутэн дефиле, ас калыксылэн выжыкылысьтыз героиняез возьматон, творчествоя быгатонлыкъёсты (кырӟан яке эктон) усьтон. Вань люкетъёслы йылпумъянъёсъя, жюри вормисен Яна Линдарскаяез нимаз. Со туж тунсыко адями. Лулчеберетъя йылолъёсты улӟытон, юртъерен вырон понна соос кузпалэныз ӵош гуртэ улыны кошкиллям. Со кырӟа, солэн аслаз группаез вань Анна Смирнова, вожвылъяськонлэн координаторезСо сяна, «ЭТНОколорит» номинациын вормиз Комиысь Снежана Исакова, «ЭТНОвдохновение» номинациын — асьме элькунысь удмурт нылмурт Елена Иванова. «Красавица в стиле ЭТНО» вожвылъяськонын пусъем нылмуртъёс 3 фото Анна Смирновалэн верамезъя, «Красавицы в стиле ЭТНО» вожвылъяськонэ вань пыриськисьёслэн туспуктэмъёссы, соос сярысь статьяос нимысьтыз поттэм журналэ пырозы. Тодэ вайытом, конкурсэ Россиысь гинэ ӧвӧл, мукет кунъёсысь но 18–35 аресъем нылъёс но нылкышноос пыриськыны быгатӥзы. Тунсыкъяськисьёс но куронъёс кунгож сьӧрысь но вал, но мынон-ветлон дуно усемен, сьӧрлось куноос ӧз вуэ, шуиз Анна Смирнова. Озьы ке но, радъясьёс вуонояз конкурсэ, 2010-тӥ арын, сьӧрлось куноосты кыскыны оско ик. Ми кунгож сьӧрысь кинэ ке кыскыны малпаськомы ик, малы ке шуоно милям Испаниысь но, Африкаысь но вал (куриськонъёс - ред.). Но ӧз пӧрмы, соослы асьсэлы лыктыны туж дуно усе. Ми партнёръёсын азьвыл ик вераськимы ке, конкурс паськыт тодмо луиз ке, мон малпасько, партнеръёс ми доры лыктозы. Соку тунсыкогес луоз. Ӟуч, удмурт кылын гинэ ӧвӧл, шуом, француз, испан кылын пыриськисьёс луизы ке, учкисьёс но тросгес люкаськозы Анна Смирнова, вожвылъяськонлэн координаторез Калык творчествоя «Окно в небо» фестиваль фольклористлэн Дмитрий Зеленинлэн вордскем шаераз Дэри черкогуртын кык арлы одӥг пол радъяське. Туэ, 5–8 пӧсьтолэзе, отчы Россилэн 20 улосвылъёсысьтыз, озьы ик Финляндиысь, Эстониысь но Казахстанысь 500-лэсь трос адями люкаськиз. Ужрадлэн темаез вал «Сказки разные — мудрость народная». Тегъёс: Лулчеберет егитъёс Удмуртия автозавод йӧслыкъёс чеберлык  